Kommissionens forordning (EF) nr. 464/2002
af 14. marts 2002
om udstedelse af eksportlicenser af type A2 for frugt og grøntsager
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens forordning (EF) nr. 1961/2001 af 8. oktober 2001 om gennemførelsesbestemmelser til Rådets forordning (EF) nr. 2200/96 for så vidt angår eksportrestitutioner for frugt og grøntsager(1), særlig artikel 3, stk. 4, og
ud fra følgende betragtninger:
(1) De vejledende restitutionssatser og de vejledende mængder, for hvilke der kan udstedes eksportlicenser af type A2, andre end dem, der ansøges om i forbindelse med fødevarehjælp, er fastsat i Kommissionens forordning (EF) nr. 226/2002(2).
(2) For tomater bør der under hensyntagen til den økonomiske situation og til de oplysninger, der modtages fra de involverede i deres ansøgninger om licenser af type A2, fastsættes en endelig restitutionssats, som er forskellig fra den vejledende restitutionssats, og udstedelsesprocentsats for de mængder, der er ansøgt om. Denne endelige sats må ikke være mere end halvanden gang så høj som den vejledende sats.
(3) I medfør af artikel 3, stk. 5, i forordning (EF) nr. 1961/2001 betragtes ansøgninger om højere satser end de tilsvarende endelige satser som ugyldige -
UDSTEDT FØLGENDE FORORDNING:
Artikel 1
1. For de eksportlicenser af type A2, for hvilke der er indgivet ansøgning efter artikel 1 i forordning (EF) nr. 226/2002, fastsættes den faktiske ansøgningsdato, jf. artikel 3, stk. 1, andet afsnit, i forordning (EF) nr. 1961/2001, til den 15. Marts 2002.
2. De i stk. 1 nævnte licenser udstedes med den endelige restitutionssats og i et omfang, der svarer til udstedelsesprocentsatsen for de mængder, der er ansøgt om, som anført i bilaget til nærværende forordning.
3. I medfør af artikel 3, stk. 5, i forordning (EF) nr. 1961/2001 betragtes de i stk. 1 omhandlede ansøgninger om højere satser end den tilsvarende endelige sats, der er anført i bilaget, som ugyldige.
Artikel 2
Denne forordning træder i kraft den 15. marts 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. marts 2002.